OzLabs/hebrew-wiki-articles huggingface dataset:
מפרץ ראסל (אנטארקטיקה)

מפרץ ראסל (באנגלית: Russell Bay) הוא מפרץ רחב בארץ אלזוורת', שבאנטארקטיקה.

המפרץ ממוקם בסמוך לצידם הצפוני של האי סיפל, מדף הקרח גץ, והאי קארניי, ומשתרע מהאי פרנק לכף גייטס.

המפרץ נשפך אל ים אמונדסן.

== היסטוריה ==
=== גילוי ומיפוי המפרץ ===

המפרץ מופה לראשונה בהתבסס על תצלומי אוויר שצולמו על ידי צי ארצות הברית בין השנים 1959–1966.

=== מקור השם ===

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שמו של אדמירל ג'יימס ס. ראסל (James S. Russell) מצי ארצות הברית, שהיה המשנה לראש מחלקת המבצעים של צי ארצות הברית בין השנים 1957–1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13057 מפרץ ראסל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131059 מפרץ ראסל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12516&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ ראסל] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=12847 מפרץ ראסל] באתר marineregions

== הערות שוליים ==

ראסל
נראה אותך (סדרת טלוויזיה)

נראה אותךְ (באנגלית: Dare Me) היא סדרת טלוויזיה אמריקאית של רשת USA שעלתה ב-29 בדצמבר 2019. באפריל 2020 נודע כי הסדרה בוטלה לאחר עונה אחת.

בישראל, הסדרה עלתה לשירות הסטרימינג של נטפליקס.

==תקציר העלילה==
הסדרה עוקבת אחר חייהן של מעודדות תיכון תחרותיות מעיירה במערב ארצות הברית.

==שחקנים==
* וילה פיצג'רלד – המאמנת קולט פרנץ'
* הריזן גוארדיולה – אדי הנלון
* מרלו קלי – בת' קאסידי, חברתה של אדי, קפטן נבחרת המעודדות
* רוב היפס – מאט פרנץ', בעלה של המאמנת
* זאק רוריג – סרג'נט ויל מוסלי
* פול פיצג'רלד – רוברט קאסידי
* אליסון ת'ורנסון – טייסי קאסידי
* ג'ייסון שוורצמן – הפרוש הזהוב
* מייגן לי – הסוכנת טראן
* קן מרינו – ד"ר גלן ריצ'י
* בריטני ריימונד - קורי רוס
*כריס זילקה - רב-טוראי קורץ

==הפקה==
ב-28 בינואר 2019 הודיעה הסופרת מייגן אבוט כי תפיק את ספרה, "Dare Me", לסדרת טלוויזיה.<ref></ref><ref name=":0"></ref>

ב-25 ביולי 2018 לוהקו השחקנים לסדרה,<ref name="auto"></ref><ref name="auto1"></ref><ref name="ChrisZ&TaveetaS"></ref> ושלב הצילומים החל ב-22 באפריל 2019 ונגמר ב-6 באוגוסט 2019 באונטריו, קנדה.<ref></ref>

ב-8 בנובמבר 2019 הוכרז כי הסדרה תצא לאור ב-29 בדצמבר 2019.<ref name="Premiere Date"></ref>

==קבלה==
האתר "Rotten Tomatoes" נתן לסדרה דירוג של 80% על סמך 20 ביקורות, עם דירוג ממוצע של 7.42 מתוך 10.<ref></ref>

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:USA Network
מוסיידיס

כנסיית סנט מיכאל הקדוש במוסדיס
מוסדיס (בליטאית: Mosėdis; בפולנית: Masiady) היא עיירה קטנה בצפון ליטא במחוז קלאיפידה, הידועה בעיקר בזכות המוזיאון ופארק האבן שלה. האוסף במוזיאון נוסד על ידי ואקולס אינטס, ובהמשך התרחב לכל העיר. בעיירה גם כנסייה קתולית בארוקית מהמאה ה-18.

בשנת 1959 נמנו בעיירה 655 תושבים.

==היסטוריה==
לוח הזיכרון לארבעים וארבעה משפחות מיהודי מוסדיס שנרצחו על ידי הנאצים
מוסדיס מוזכרת במקורות לראשונה בשנת 1253 בקשר עם מסעות הצלב. בהמשך כוסה האזור ביער, שבורא במאות ה-16 וה-17.

בעיירה עומדת כנסייה קתולית בסגנון בארוקי על שם מיכאל הקדוש. בניית הכנסייה התחילה בשנת 1783, אולם הבנייה נסתיימה רק ב-1844. כיום מאכלס המקום בית ילדים של הכנסייה.

בשנת 1841 היוותה האוכלוסייה היהודית בעיירה אחוז גבוה מכלל האוכלוסייה. לאחר הפלישה הנאצית ב-1941 נמחקה כליל ההתיישבות היהודית במקום. רוב אלו שלא נרצחו במקום מתו מאוחר יותר בקרטינגה.

בשנת 1907 כילתה שרפה את מרבית העיירה. בשנת 1962 שוב כילתה שרפה את מרבית העיירה.

==גלריית תמונות==
<gallery>
Mosedis stones A 24.jpg
Mosedis stones A 23.jpg
Mosedis stones A 22.jpg
Mosėdis, Lithuania - panoramio.jpg
Mosėdžio paminklas žydams 2017.jpg|אתר ההנצחה ליהודי העיר
</gallery>

== אזרחים מפורסמים ==
* סבטלנה פאוליוקאיטיא, רוכבת אופניים אולימפית

==קישורים חיצוניים==

* 
* [https://www.akmenumuziejus.lt/ דף האינטרנט של מוזיאון האבנים של מוסדיס]
* [http://www.gitkind.com/mosedis/ פרויקט Mosedis Shtetl]

קטגוריה:ליטא: עיירות
ועדת הקורונה

הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, הנקראת בקיצור "ועדת הקורונה", הייתה ועדה מיוחדת בכנסת העשרים ושלוש, שהוקמה ב-23 במרץ 2020, במטרה למדוד את התנהלות ממשלת ישראל עם משבר התפרצות נגיף הקורונה בישראל. הוועדה עסקה בפן הבריאותי, הכלכלי והממשלי של המשבר.

==ראשי הוועדה==
{| class="wikitable"
|-
!כנסת
!שנות פעילות
!יושב ראש
!תמונה
!מפלגה
|-
|rowspan="2" |הכנסת העשרים ושלוש
|24 במרץ 2020 - 1 ביוני 2020
|עפר שלח
כחול לבן
<small>יש עתיד</small>
|-
|1 ביוני 2020 - 6 באפריל 2021
|יפעת שאשא-ביטון
|100x100 פיקסלים
|הליכוד
<small>כולנו</small>
|}

בראש הוועדה הזמנית, עמד ח"כ עפר שלח.

לאחר הקמת הממשלה, עמדה ח"כ יפעת שאשא-ביטון מהליכוד בראשות הוועדה.

==חברי הוועדה==
=== חברי הוועדה בעת כהונת ממשלת המעבר ===
* יו"ר: עפר שלח
*תמר זנדברג
*מיקי חיימוביץ'
*יוליה מלינובסקי
*יואב סגלוביץ
*אוסאמה סעדי
*ג'אבר עסאקלה
*מטאנס שחאדה
*יואב קיש
*איילת שקד

=== חברי הוועדה לאחר ממשלת המעבר ===
*יו"ר: יפעת שאשא-ביטון
*משה אבוטבול
*מרב מיכאלי
*יואל רזבוזוב
*אוסנת מארק
*ג'אבר עסאקלה
*אימאן ח'טיב יאסין
*יוליה מלינובסקי
*
הילה שי-וזאן

*רות וסרמן-לנדה (במקום הילה שי-וזאן שעזבה לתקווה חדשה)
*
עינב קאבלה

*תהלה פרידמן (במקום עינב קאבלה שעזבה לישראלים)
*קארין אלהרר
*טלי פלוסקוב

====משתתפים קבועים בוועדה====
*מנכ"ל משרד הבריאות פרופסור חזי לוי
*מנכ"לית משרד האוצר קרן טרנר אייל
*ראש המל"ל מאיר בן שבת

==סמכות==
בימי ממשלת המעבר ועדת הקורונה שימשה כגוף מבקר, ללא סמכויות. עם הקמתה, החלה הוועדה בכתיבת דו"ח ביקורת. ב-7 באפריל 2020, פרסמה הוועדה מסקנות ביניים, וב-14 במאי 2020, פורסם הדוח הסופי. עם זאת, הדו"ח לא זכה להתייחסות ראויה עקב הקמת הממשלה.

עם הקמת ממשלת ישראל השלושים וחמש, הוענקו לוועדה סמכויות מתוקף חוק הקורונה הזמני. שבו הממשלה נדרשה לקבל בדיעבד את אישור הוועדה לכל החלטה. לא פעם הוועדה דחתה את החלטות הממשלה, דבר שעורר סערה ציבורית, ואף הוביל לאיומי הדחת יו"ר הוועדה.

ב-23 ביולי 2020, נחקק חוק סמכויות מיוחדות להתמודדות עם נגיף הקורונה החדש, שרוקן את הוועדה מרוב סמכויותיה, והעבירן לארבע מוועדות הכנסת: ועדת החוקה, הכלכלה, החינוך ווועדת העבודה והרווחה.

==קישורים חיצוניים==
* 
* [https://main.knesset.gov.il/Activity/committees/CoronaVirus/Pages/default.aspx הוועדה המיוחדת להתמודדות המדינה עם משבר הקורונה], באתר הכנסת
*[https://www.knesset.tv/committees/coronavirus/ הוועדה המיוחדת להתמודדות עם נגיף הקורונה - דיווחים שוטפים], באתר ערוץ הכנסת
*

==הערות שוליים==

קטגוריה:ועדות הכנסת
קטגוריה:הכנסת העשרים ושלוש
קטגוריה:מגפת הקורונה בישראל
נייעס (סדרת טלוויזיה)

נייעס היא סדרת טלוויזיה תיעודית ישראלית אשר שודרה בערוץ כאן 11, ועוסקת בעולם התקשורת החרדי.

==על התכנית==
התכנית נייעס עוסקת בעולם התקשורת החרדי, מהעיתונות ותחנות הרדיו המגזריות ועד לאתרי האינטרנט החרדיים. בתוכנית מוצגות שאלות ובעיות הנוגעות למגזר ולתקשורת שלו: היחס לנשים ומקומן ושילובן בחברה, השתקת נושאים מסוימים בתקשורת ואפליה בין חרדים ספרדים לאשכנזים. הסדרה מלווה חבורת אנשי תקשורת חרדיים, שמנסים למתוח את הגבולות מבלי לשבור את הכלים, ומתמודדים עם החובה המקצועית שלהם כעיתונאים לבין חוקי החברה החרדית השמרנית.

הסדרה הופקה במסגרת המיזם המשותף של קרן גשר לקולנוע רב תרבותי, קרן אבי חי וקרן מיימונידיס.

==המרואיינים בתוכנית==
*מענדי גרוזמן - מגיש תוכנית בוקר יומית בתחנת הרדיו כאן מורשת, יחד עם אלי ביתאן.
*אלי ביתאן - מגיש תוכנית בוקר יומית בתחנת הרדיו כאן מורשת, יחד עם מענדי גרוזמן.
*שרי רוט - כתבת פוליטית באתר "חרדים10".
*אברהם דוב גרינבוים - עורך העיתון "הדרך" שמשתייך למפלגת ש"ס.
*אבי מימרן - מגיש בתחנת הרדיו החרדית רדיו קול חי.
*אפרת פינקל - עיתונאית חרדית בת 26. עורכת תחקיר על אפליית נערות ספרדיות בסמינרים.
*שלומי כהן - צלם פפארצי צעיר, בעל אינסטגרם וסטורי פופולריים.
*שיפי חריטן - עורכת מדור הנשים באתר בחדרי חרדים. מתלוננת על הדרת הנשים במגזר החרדי.
*ישראל כהן - עיתונאי ופרשן ברדיו קול ברמה.

==קישורים חיצוניים==

* [https://www.kan.org.il/program/?catid=1555# נייעס], באתר של תאגיד השידור הציבורי
* 
* 

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:תקשורת חרדית
קטגוריה:יהדות חרדית בטלוויזיה
קטגוריה:עיתונות חרדית בישראל
Born Free (שיר של מאט מונרו)

Born Free (בעברית: לחופש נולדה) הוא שיר פופולרי שאת לחנו כתב ג'ון בארי למילים מאת דון בלק.<ref name="British Hit Singles & Albums"></ref> השיר נכתב עבור הסרט "לחופש נולדה" משנת 1966, והוא זכה בפרס אוסקר לשיר המקורי הטוב ביותר.<ref name="British Hit Singles & Albums" />

== הגרסה המקורית ==
מחברי השיר ג'ון בארי ודון בלק ביקשו מהזמר הבריטי מאט מונרו להקליט את השיר עבור פסקול הסרט. מפיקי הסרט חשבו שהשיר אינו מסחרי דיו, ומחקו אותו בגרסה שהוקרנה בהקרנת הבכורה בלונדון. מונרו, שנכח באירוע, הסב את תשומת ליבו של בלק לעריכה, והשניים הצליחו לשכנע את המפיקים להחזיר את השיר. הגרסה של מונרו נשמעה על רקע כתוביות הסיום של הסרט. השיר המקוצר הוקלט במיוחד עבור הסרט, ובכך התאפשר לו להיות מועמד לפרס האוסקר. ההקלטה המקורית המלאה של מונרו יצאה לאור כחלק מאלבום פסקול הסרט.

== גרסאות שצעדו במצעדים ==
רוג'ר ויליאמס הקליט גרסה המפורסמת בזכות השימוש במקהלת גברים, הנשמעת בחלקו השני של השיר, אחרי קטע אינסטרומנטלי. השיר הגיע למקום השביעי במצעד בילבורד הוט 100, ולמקום הראשון במצעד Adult contemporary, ושהה בו במשך שישה שבועות בספטמבר ובאוקטובר 1966.<ref></ref>

להקת הרית'ם אנד בלוז The Hesitations הקליטה גרסת כיסוי של השיר שהגיע למקום ה-38 בבילבורד הוט 100 האמריקני בשנת 1968.<ref name="WhitburnSingles"></ref>

השיר "Born Free" נכלל באלבומו של הקומיקאי ויק ריבס "I Will Cure You". כסינגל הגיע השיר למקום השישי במצעד הסינגלים הבריטי בשנת 1991.<ref name="British Hit Singles & Albums" />

== גרסאות נוספות ==
* אנדי ויליאמס הקליט גרסה משלו בשנת 1967 לאלבום "Born Free".
* פרנק סינטרה הקליט את השיר לאלבומו "The World We Knew".
* הזמר שחקן האמריקאי אד איימס (Ed Ames) הקליט גרסה של השיר ב-1968 לאלבום "Ed Ames Sings Apologize".
* גרסה אינסטרומנטלית של השיר הוקלטה בשנת 1969 על ידי האנק מרווין, ויצאה גם כסינגל וגם באלבום הנושא את אותו שם.
* החצוצרן מיינרד פרגוסון הקליט את השיר לאלבומו "The Ballad Style of Maynard Ferguson" משנת 1969.
* זמר הקליפסו מייטי ספארו (Mighty Sparrow) וביירון לי הקליטו את השיר באלבומם המשותף "Sparrow Meets "The Dragon משנת 1969.
* אייק וטינה טרנר הקליטו גרסה משלהם לשיר ב-1973 לאלבום "Let Me Touch Your Mind".
* בנובמבר 2012 הוציאו לאור את "Born Free" גיטריסט להקת קווין, בריאן מיי, והזמרת קרי אליס כתרומה לקרן "Born Free".<ref>[http://www.brianmay.com/brian/briannews/briannewsnov12a.html#04 PRESS RELEASE: BORN FREE REBORN - DOWNLOADS AND TOUR DATES]</ref>

== בתרבות הפופולרית ==
* בפרק "Whacking Day" של הסדרה "משפחת סימפסון" בוצעה פרודיה של השיר בביצוע ג'ין מרלינו.
* השיר נכלל בפסקול הסרט "מדגסקר" משנת 2005 בביצוע Mormon Tabernacle Choir.
* ב-2007 הושמע השיר בסדרת הטלוויזיה דקסטר.

== קישורים חיצוניים ==

== הערות שוליים ==

קטגוריה:שירי 1966
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על חופש
קטגוריה:זוכי אוסקר: השיר המקורי הטוב
גידי ליבנה

גידי ליבנה (נולד ב–17 באוקטובר 1988) הוא אמן חושים וסטנדאפיסט ישראלי. ידוע בעיקר בזכות קטעי הסטנדאפ שלו ברשתות, תוכנית הטלוויזיה ״גוט טאלנט ישראל״ והסדרה בכיכובו "חי באשליות"<ref></ref>.

== ביוגרפיה ==
ליבנה נולד ברחובות, ואת רוב ילדותו העביר בארצות הברית בשל שליחות אקדמית של הוריו.

עלה לראשונה על הבמה בשנת 2007, בערב סטנדאפ עם מופע קסמים קומי. לאחר שירותו הצבאי יצר מופע רחוב של קסמים וקומדיה ונדד איתו ביבשת אוסטרליה.

כאשר חזר לישראל למד וסיים תואר ראשון בתקשורת במרכז הבינתחומי הרצליה. עבד כמפיק ושדרן רדיו בתחנות 106.2FM ו-88FM של רשות השידור (ללא קשר לשדר הרדיו המפורסם, גדי ליבנה). כיום הוא מתארח כסטנדאפיסט בתוכניות רדיו ופודקאסטים<ref></ref><ref></ref><ref></ref>.

בשנת 2014 הצטרף לקאסט של מופע הקסמים "Sorcerers Night", שדורג על ידי אתר TripAdvisor למופע הטוב בישראל 8 שנים ברציפות<ref></ref>.

ב-2016 יצר יחד עם אמני החושים דניאל הראל ורן גפנר את מופע "הקופסה", מופע אמנות חושים המשלב קטעי תיאטרון ניסיוניים. המופע רץ כשנה וזכה לביקורות חיוביות בתקשורת<ref></ref><ref></ref>.

בשנת 2018 הופיע ליבנה לראשונה בפסטיבל הקומדיה הישראלי על שם ספי ריבלין<ref></ref>, הוא הציג שם לראשונה חומרים ראשוניים במה שהפך לאחר מכן למופע היחיד שלו בשם "מופע חי באשליות". הוא הופיע בפסטיבל פעם נוספת גם ב-2019.

בערך באותו זמן החל להופיע כאחד מאמני הבית בקאמל קומדי קלאב<ref></ref>.

בדצמבר 2018 השתתף בעונה השנייה של הגרסה הישראלית לתוכנית הכישרונות "Got Talent"<ref></ref>.

ב-2019 יצר תוכנית קסמים קומית בכיכובו בשם "חי באשליות". התוכנית משודרת בערוץ טדי בהוט ובפרטנר טיוי למשך שתי עונות. באותה שנה העניק איגוד אמני ישראל לגידי ליבנה את פרס האמן המבצע לשנת 2019 על שם דודו דותן, על מופע היחיד שלו "אשליות"<ref></ref>.

בפברואר 2022 צילם ופרסם את מופע הספיישל הקומדיה-קסמים הראשון בארץ, "מופע חי באשליות"<ref></ref>. ההופעה צולמה במועדון "סטנדאפ פאקטורי" בתל אביב<ref></ref>. בה בעת הוא משמש ככותב קומי לאמני חושים וסטנדאפיסטים ישראלים.

בין השנים 2019-2022 כיהן בהתנדבות בתפקיד מזכ"ל בהנהלת אגודת הקוסמים ואמני החושים הישראלית. בנובמבר 2022 נבחר ברוב קולות לכהן כסגן הנשיא של אגודת הקוסמים, לצד הנשיא, אמן החושים ליאור מנור <ref></ref>.

בדצמבר 2022 השתתף וזכה במקום ראשון באליפות ישראל בקסמים<ref></ref>.

באוגוסט 2023 הצגת היחיד שלו ״תבואו יהיה קוסם״ (״קוף מצלתיים״) נבחרה להציג בבכורה בפסטיבל הקומדיה הישראלי ע״ש אפריים קישון<ref></ref><ref></ref>

== קישורים חיצוניים ==
* 

* [https://www.youtube.com/channel/UCBF-yL7crVB6VFhFAfmOqpg ערוץ היוטיוב של גידי ליבנה]

== הערות שוליים ==

קטגוריה:קוסמים ישראלים
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:משתתפי גוט טאלנט ישראל
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1988
לעודד

לעודד (באנגלית: Cheer) היא מיני-סדרה אמריקאית דוקומנטרית של נטפליקס, שעלתה לשירות ההזרמה של החברה ב-8 בינואר 2020.<ref name=":3"></ref>

==תקציר העלילה==
הסדרה עוקבת אחר 40 חברות צוות המעודדות של מכללת נבארו שבטקסס ואחרי מאבקיהן לזכות באליפות המעודדות הארצית שנערכת מדי שנה בעיר דייטונה שבפלורידה.<ref name=":4"></ref><ref name=":10"></ref>

==ביקורת==
באתר Rotten Tomatoes דורגה הסדרה ב-93%, וכמו כן זכתה בסיקור נרחב של התקשורת האמריקאית.<ref></ref>

==קישורים חיצוניים==

==הערות שוליים==

קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה תיעודיות
הבית של גלוריה

הבית של גלוריה (באנגלית: Gloria's House) היא סדרת הנפשה קומית אוסטרלית-גרמנית. הסדרה נוצרה על ידי לינדה קרטיס וג'ואן בואג, הופקה על ידי ניל רובינסון, והולחנה על ידי פיטר דאסנט. חברות ההפקה של הסדרה הן Energee Entertainment, RTV Family ו-Entertainment AG.

הסדרה שודרה לראשונה באוסטרליה ב-16 בספטמבר 2000 בערוץ שבע, ובגרמניה ב-8 בנובמבר 2001 בערוץ KiKa. בישראל הסדרה שודרה לראשונה בדיבוב לעברית בשנת 2001 בערוץ הילדים, ומאוחר יותר בשידורים חוזרים בערוץ לוגי. לסדרה הופקה עונה אחת הכוללת 26 פרקים באורך 24 דקות.

== תקציר העלילה ==
הסדרה עוקבת אחר גלוריה, ילדה ג'ינג'ית ומצחיקה בת תשע שחיה עם משפחתה בבית מבולגן עם המצאות מוזרות. בכל פרק, גלוריה יחד עם משפחתה ושכניה עוברת הרפתקה מצחיקה, ובסיום הפרק מספרת עליה לביל, החתול שלה, ומסיקה מסקנות.

== דמויות ומדבבים בעברית ==
בימוי הדיבוב העברי נעשה על ידי שרון כהן והדס מוזס, והופק על ידי נטע בן צבי.
{| class="wikitable"
!דמות
!הערות
!מדובב/ת בעברית
|-
|גלוריה ניט
|ילדה ג'ינג'ית ומצחיקה בת תשע.
|שרה וינו-אלעד
|-
|מולי ניט
|אמא של גלוריה, ביט ונוטה.
|אודליה מורה-מטלון
|-
|וואזה ניט
|אבא של גלוריה, ביט ונוטה. ממציא המצאות מוזרות.
|דב רייזר
|-
|ביט ניט
|האח של גלוריה ונוטה. אוהב לאכול.
|אסף קורמן
|-
|נוטה ניט
|האחות החכמה של גלוריה וביט.
|אניה בוקשטיין
|-
|ביל
|חתול הבית האפור של גלוריה.
|נשאר הדיבוב המקורי
|-
|מיליסטנט פרפק
|חברתה הטובה של גלוריה.
|סיון שביט
|-
|דורותי פרפק
|אמא של מיליסטנט ודוני. מנחה תוכנית טלוויזיה.
|איריס זינגר
|-
|באזי פרפק
|אבא של מיליסטנט ודוני.
|שמחה ברבירו
|-
|דוני פרפק
|אחיה הטיפש של מיליסטנט. מאוהב בנוטה.
|שרון כהן
|-
|המורה
|המורה של גלוריה ומיליסטנט.
|זיו מאיר
|-
|מר סטקיס
|הבוס של דורותי פרפק.
|יעקב בוך
|}
בנוסף דיבבו בתור מדבבים אורחים אלברט כהן, דני שגב, נטלי פיק, יורם יוספסברג, יעל עמית, לני כהן, מורן סופר ונורית כהן.

== ראו גם ==
* בילבי (סדרת טלוויזיה, 1997)

== קישורים חיצוניים ==

* 

== הערות שוליים ==

קטגוריה:סדרות טלוויזיה אוסטרליות לילדים
קטגוריה:סדרות טלוויזיה גרמניות לילדים
קטגוריה:סדרות הנפשה אוסטרליות
קטגוריה:סדרות הנפשה גרמניות
קטגוריה:סדרות טלוויזיה גרמניות שעלו לשידור בשנות ה-2000
קטגוריה:סדרות קומיות
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
בית הכנסת חדשים (לבוב)

בית הכנסת חדשים בעיר לבוב היה מעוז חרדי בשליטת חסידות בעלז. לאחר השואה התרכזו סביבו שרידי הפליטה שנתאספו בעיר.

== היסטוריה ==
בית הכנסת נבנה בשנת 1856 על ידי יעקב גלנצר, חסיד זידיטשוב חשוך ילדים. מסופר שהוא ביקש מרבו שיברך אותו בילדים ורבו הורה לו לבנות בית כנסת שכן תולדותיהם של צדיקים אלו מעשיהם. בית הכנסת נקרא "חדשים" על ידי האדמו"ר מז'ידיטשוב על שם הפסוק "חדשים לבקרים רבה אמונתך". בבית הכנסת התפללו חסידים ובעלי בתים שלא שבעו נחת מרוח ההשכלה שנכנסה לבתי כנסת אחרים בעיר. בניגוד לשאר בתי הכנסת בעיר, לא היה בית הכנסת בבעלות הקהילה היהודית אלא נוהל באופן עצמאי על ידי שלושה נאמנים, כדי למנוע השפעות זרות על המקום. חסידי בלז התרכזו סביב בית הכנסת והשתלטו עליו "בכח ממש" ושינו את נוסח התפילה מזה של ז'ידיטשוב לנוסח של בעלז.

בשנת 1879 קיימו את הועידה הראשונה של תנועת מחזיקי הדת בבית הכנסת חדשים.

בניגוד לשאר בתי הכנסת בלבוב, לא נהרס בית הכנסת חדשים ובמקום זאת הנאצים הפכו אותו לאורווה. ביולי 1944 השיבו נציגי השלטון הסובייטי את בית הכנסת לדוד כהנא כנציג היהודים, לצורך תפילה בלבד. היהודים סדרו במקצת את בית הכנסת וקיימו תפילות באחד החדרים בקומה השנייה. עם גבור זרם הפליטים של יהודים ששבו מרוסיה השתכנו חלק מהפליטים בחדרי עזרת הנשים של בית הכנסת. לקראת ראש השנה התקינו לבית הכנסת חלונות ודלתות במקום אלו שנעקרו בזמן מלחמת העולם השנייה.

בתקופה הסובייטית כיהן כרב בית הכנסת הרב יעקב גור אריה וחזן בית הכנסת היה ברוך לייב שולמן.

בסביבת שנת 1960 החרימו השלטונות את בית הכנסת והפכו אותו למועדון ספורט. בשנת 1989 הושב בית הכנסת לידי היהודים ובמקום החלה לפעול חברת שלום עליכם לתרבות יהודית.

==מבנה==
בית הכנסת נבנה בסגנון אדריכלות הבארוק והיה השני בגודלו בלבוב אחרי בית הכנסת הגדול של העיר. היה בו אולם תפילה ועליה של עזרת לנשים.

==קישורים חיצוניים==

== הערות שוליים ==

חדשים
חדשים
קטגוריה:חסידות בעלז
קטגוריה:בית זידיטשוב
לבוב
Team Win Recovery Project

Team Win Recovery Project (ראשי תיבות: TWRP, תרגום מילולי: קבוצה מנצחת - פרויקט שחזור), הוא פרויקט קוד פתוח להתקנת אימג' שחזור עבור מכשירים מבוססי אנדרואיד.

האפליקציה מספקת ממשק משתמש להתקנת קושחה של צד שלישי ולגיבוי המערכת הנוכחית, פונקציות שאינן נתמכות על ידי אימג' שחזור מסחרי. לפיכך, היא מותקנת לעיתים קרובות כאשר מבצעים רוט למכשירי אנדרואיד, אך אין צורך ברוט לפני ההתקנה. לאחר הורדת אימג' שחזור שתואם את הדגם הספציפי של המכשיר וטעינתו באמצעות האפליקציה, ניתן להיכנס למצב שחזור באמצעות שילוב כפתורים ספציפי למכשיר ולטעון מערכת הפעלה חלופית מקובץ במחשב. לשם המחשה, ניתן להתקין ב-LG G2 בגרסת אנדרואיד 4.4 את מערכת ההפעלה LineageOS 18.1 המבוססת על אנדרואיד 11.

== פונקציות ==
השיטה העיקרית להתקנת רום (flashing) במכשיר אנדרואיד היא על ידי הורדה של גרסה שהוכנה ספציפית לדגם המכשיר, ואז שימוש בכלי כגון fastboot או Odin. חלק מהרומים המותאמים באים עם TWRP כאימג' שחזור ברירת מחדל.

TWRP מעניק למשתמשים אפשרות לגבות את המכשיר שלהם באופן מלא (כולל מנהל אתחול, נתוני מערכת, אפליקציות פרטיות וכולי) לחזור אליו בכל עת ומנהל קבצים מובנה למחיקת קבצים שעלולים לגרום לבעיות במכשיר או להוספת קבצים כדי לתקן בעיות.

נכון ל-2019, TWRP תמכה בהתקנה של רומים מותאמים (גרסאות מותאמות של מערכות הפעלה כגון LineageOS או גרסת אנדרואיד עדכנית), קרנלים, תוספים ומגוון מודים נוספים.

נתמכים גם איפוס, גיבוי, שחזור והתקנה של מחיצות שונות, כגון מחיצות מערכת, אתחול, נתוני משתמש, מטמון וזיכרון פנימי. TWRP כולל העברת קבצים באמצעות MTP, כמו גם מנהל קבצים בסיסי, ואמולטור מסוף.

קיימות הפצות נוספות הבנויות על בסיס הקוד הפתוח של TWRP.

== קישורים חיצוניים ==

* 

== הערות שוליים ==

קטגוריה:אנדרואיד
קטגוריה:תוכנות מערכת
בריחת בעלי החיים בזאנסוויל

בריחת בעלי החיים בזאנסוויל היה אירוע שאירע ב-18 באוקטובר 2011 ובמהלכו שוחררו עשרות בעלי חיים אקזוטיים מכלוביהם שבגן החיות "Muskingum County Animal Farm" ושוטטו ברחובות העיר זאנסוויל שבאוהיו, ארצות הברית.<ref></ref><ref></ref><ref></ref>

==הרקע לאירוע==
טרי תומפסון, חייל לשעבר יוצא מלחמת וייטנאם, היה אספן של חיות אקזוטיות. הוא ריצה זמן בכלא על עברות שונות, היה שקוע בחובות, אשתו עזבה אותו והוא לקה במספר מחלות נפשיות, כשלפי ההשערה הוא סבל מסכיזופרניה פרנואידית.<ref></ref>

הוא עבד כמטפל בבעלי חיים בתוכנית הטלוויזיה "Wild Kingdom" , ואף סיפק גור אריות לתמונה עבור היידי קלום.

תומפסון החזיק כ-56 בעלי חיים בגן חיות פרטי בשטח של כ-30 הקטאר, וקרא לו "Muskingum County Animal Farm". במשך השנים קיבלה המשטרה תלונות רבות על תנאי האחזקה הירודים שבגן החיות.<ref></ref>

==האירוע==
ב-18 באוקטובר 2011, סמוך לשעה 17:00, תומפסון, שסיים שלוש שבועות קודם לכן לרצות עונש מאסר על החזקת נשק לא חוקי, פתח את כל כלובי החווה ולאחר מכן התאבד בירייה.<ref></ref>

האירוע החל כאשר מספר תושבים גילו את החיות משוטטות ברחובות העיר, ודיווחו על כך לשריף המקומי. התושבים קיבלו הוראה להסתגר בבתיהם, ובתי הספר נסגרו.

למעלה מ-50 אנשי אכיפת החוק החלו לחפש אחר 56 בעלי החיים הנמלטים, דבר שלקח למעלה מ-24 שעות. בתחילה ניסו אנשי האכיפה לירות בחיות חצי הרדמה, אך עקב הסכנה לחיי האדם הוחלט לירות בחיות.<ref></ref>

49 בעלי חיים נורו למוות: 18 טיגריסים, 9 אריות ו-8 לביאות, 6 דובים שחורים, שלוש פומות שני דובי גריזלי, שני זאבים ובבון אחד. קוף מקוק אחד נעלם ולא נמצא מאז.<ref></ref><ref name=reuters></ref>

שלושה נמרים, שני קופים ודוב גריזלי קטן נמצאו בכלוביהם והועברו לגני חיות.<ref name=bbc></ref>

==לאחר האירוע==
הארגונים לזכויות בעלי החיים ביכו על הירי, אך הודו שהיה מוצדק.<ref></ref> מושל אוהיו, ג'ון קייסיק, קרא להקפאה זמנית של מכירת חיות אקזוטיות.<ref name = ABC>[http://abcnews.go.com/US/zanesville-deputy-killed-charging-bear-shot-feet/story?id=14775964&page=2 Bericht auf ABC News] (abgerufen am 21. Oktober 2011)</ref>

עקב האירוע, ב-5 בספטמבר 2012 נחקק חוק המגביל רכישת חיות אקזוטיות כחיות מחמד.<ref>[http://www.dispatch.com/content/stories/local/2012/05/23/kasich-glad-wild-animal-ban-is-okd.html Kasich glad wild-animal ban is OK’d] im Columbus Dispatch, abgerufen am 9. Januar 2013</ref><ref>[http://lsc.state.oh.us/coderev/sen129.nsf/Senate+Bill+Number/0310?OpenDocument Ohio Senate Bill 310] auf der Webseite von Ohio, abgerufen am 9. Januar 2013</ref>

==הערות שוליים==

קטגוריה:2011 בארצות הברית
קטגוריה:זכויות בעלי חיים
קטגוריה:אוהיו: היסטוריה
קטגוריה:ארצות הברית: גני חיות
קטגוריה:פשע באוהיו
אלישע בן מרדכי

אלישע בן מרדכי (נולד בשנת 1947 במחנה עקורים באוסטריה) הוא סופר, מתרגם ומוציא לאור ישראלי.

==ביוגרפיה==

בן מרדכי למד בבית הספר בחיפה והוא בוגר בית הספר הריאלי. הוא שירת בצה"ל בחיל המודיעין ולאחר מכן למד באוניברסיטת תל אביב כלכלה ומדעי המדינה.

במקביל ללימודיו האקדמיים כתב ספרות נוער פופולרית, ספרי פטריק קים, מערבוני רינגו וביל קרטר ועוד. ספריו פורסמו בהוצאות רמדור, מ. מזרחי, תמוז ועוד.

בן מרדכי הקים ב-1993 את ההוצאה לאור אסטרולוג והפיק את מרבית ספריה.

==חיים אישיים==

בן מרדכי נשוי ואב ל-4 בנים.

==ראו גם==
* ספרי הוצאת אסטרולוג

== קישורים חיצוניים ==
* [https://www.korebasfarim.com/2015/06/04/השאלון-עם-אלישע-בן-מרדכי-מול-הוצאת-אסט/ השאלון עם אלישע בן מרדכי, מו”ל הוצאת אסטרולוג]
* 

קטגוריה:ישראלים ילידי אוסטריה
קטגוריה:סופרים ישראלים
קטגוריה:סופרים כותבי עברית
קטגוריה:מו"לים ישראלים
קטגוריה:בוגרי אוניברסיטת תל אביב
קטגוריה:בוגרי בית הספר הריאלי
קטגוריה:ישראלים שנולדו ב-1947
מוטו גוצי קונדור 500

מוטו גוצי קונדור 500 (באיטלקית : Moto Guzzi Condor 500) הוא אופנוע מתוצרת יצרנית הרכב הדו-גלגלי Moto Guzzi שהוגדר כאופונוע של מרוצי אופנועים אשר יוצר בין השנים 1940 – 1938 באיטליה.

ייצור הדגם הופסק עקב מלחמת העולם השנייה.

==ממאפייני "מוטו גוצי קונדור 500"==

* דגם "מוטו גוצי קונדור 500" תוכנן על ידי קרלו גוצי ("Carlo Guzzi" ) והמהנדס ג'וליו צ'זארה קרקאנו ("Giulio Cesare Carcano" ) במטרה לייצר אופנוע קל וזריז כשהוא מצויד בגרסה המשופרת של המנוע האופקי החד-צילינדרי.
* שלדה - מסגרת עריסה כפולה בצינורות ופלדת גיליון.
* מנוע 1 צילינדרים, מחזור ארבע פעימות.
* מנוע קירור אוויר.
* תיבת הילוכים: 4 הילוכים עם שליטה מצד ימין.
* מאייד -מתוצרת "Dell’Orto" מסוג "Dell’Orto, tipo SS32M".
* בלמים: בלמים קדמיים: תוף צד ימין / אחורי: תוף בצד שמאל.
* מצמד - דיסקים מרובים באמבט שמן
* הצתה מגנטית.
* מתלים: מתלה קדמי: מזלג מקבילי עם בולמי זעזועים / אחורי: מתלה עם בולמי זעזועים.
* ניתן לזהות בקלות את הדגם בגלל מכל השמן הנוסף הגדול, המונח על גבי מכל הדלק.

==ממרוצי "מוטו גוצי קונדור 500"==
הניצחון החשוב הראשון היה זה של נלו פגאני ("Nello Pagani") שהושג בשנת 1939 במהלך המהדורה האחרונה של מסלול מרוצי האופנועים "Circuito del Lario" . בנוסף בשנת 1939, ליאו לורנצי ("Leo Lorenzi" זכה בארבעה מרוצים לאומיים כשרכב על דגם ה-"הקונדור 500", בנוסף לגביע חג המולד (Coppa di Natale) במעגל מרוצי אסמרה (Circuito dell'Asmara).

בשנת 1940 גוידאו סראטו (Guido Cerato) העמיד את נקודות החוזק של "הקונדור 500" במבחן, וכבש את קופה דל דוצ'ה ("Milano-Taranto" ) היוקרתית, למרוץ המפורסם של "מילאנו-רומא-נאפולי-טאראנטו".

==ראו גם==
* מוטו גוצי נורמלה
* מוטו גוצי אלצ'ה

==קישורים חיצוניים==

* 

==הערות שוליים==

קטגוריה:כלי רכב שהושקו ב-1938
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:אופנועים
קונדור 500
קטגוריה:קונדוראים בתרבות
אלוף (סרט)

אלוף (באנגלית: Champion) הוא סרט דרמה אמריקאי מסוגת סרט אפל משנת 1949 עם קירק דאגלס וארתור קנדי בתפקידים הראשיים. זה אחד מסרטיו הראשונים של דאגלס. התסריט מבוסס על סיפור של רינג לרדנר על מתאגרף שעושה דרכו לפסגת האליפות עד סופו המר.

==תקציר העלילה==
מייקל "מידג'" קלי (קירק דאגלס) נוסע עם אחיו קוני (ארתור קנדי) משיקגו ללוס אנג'לס. בדרך עצר להם טרמפ המתאגרף ג'וני דאן (ג'ון דיי) וחברתו גרייס דיאמונד (מרילין מקסוול) הנוסעים לתחרות איגרוף בקנזס סיטי. מידג' מנסה את כוחו בתחרות איגרוף בעד 35 דולר אך מובס. אחד המאמנים, טומי הלי (פול סטיוארס) אומר למידג' שיש לו פוטנציאל לאיגרוף. שני האחים ממשיכים ללוס אנג'לס שם הם מועסקים במסעדת דרכים בה רכשו חלק ממנה בשטיפת כלים והגשה לסועדים. בין מידג' ובת של הבוס, אמה, (רות רומן), מתפתח רומן. אביה של רות תופס אותם בעת התגפפות וכופה עליהם להתחתן.

מידג' רוצה להרוויח כסף כדי לעזור לאמו בשיקגו ומחליט לעזוב את אמה, לנסוע ללוס אנג'לס ולהתייצב לפני הלי בבקשה שיהיה המאמן והאמרגן שלו. הלי מסכים לאחר התלבטות ומתחיל לאמן את מידג'. מידג' מתחיל להתאמן ולהשתתף בתחרויות בהם הוא מנצח. הוא מתפרסם ונבחר להיות האתלט של השנה.

לבסוף עליו להתחרות עם האלוף ג'וני דאן. הלי מודיע לו כי ארגון הפשע המנהל את התחרויות השקיע כסף רב בהימור עם דאן כמנצח וכי עליו להפסיד בתחרות מולו. מידג' מסרב ומביס את דאן. הוא ספג מכות נמרצות משליחי המאפיה.

גרייס משכנעת את מידג' לעזוב את הלי שגילה וטיפח אותו ולחתום חוזה עם ג'רום האריס (לואיס ון רוטן), אדם עשיר שקשור לעולם הפשע. מידג' זורק את גרייס ומתאהב באשתו הפסלת, פאלמר האריס (לולה אלברייט), שרוצה להתגרש מהאריס ולהתחתן אתו. האריס נותן לו צ'ק שמן תמורת זה שיפסיק את יחסיו עם אשתו ויסתלק ומידג' מסכים.

קוני לא יכול לקבל את בגידתו של מידג' בהלי, האיש שגילה אותו. הוא חוזר למסעדה ומתפתח רומן בינו לבין אמה. שניהם עוברים לעזור לאמו החולה בשיקגו.

מידג' חוזר להלי ומשכנע אותו לקבל אותו שוב. הלי מסכים ומכין את מידג' לקרב סופי על תואר האלוף נגד ג'ון דאן. לקרב מגיעים גם קוני ואמה ומידג' כופה את עצמו על אמה. בתחרות חובט דאן במידג' ופוצע אותו קשות. הלי מבקש ממידג' להפסיק את הקרב אבל מידג' מתבונן בקהל ורואה את מבטה הלעגני של גרייס ומחליט להמשיך. בסיבוב ה-11 הוא חובט בכל הכוח שנשאר לו בדאן, מפיל אותו ומוכרז כמנצח "אלוף".

מידג' האלוף הפצוע מובל לחדרו ומת משטף דם במוח. קוני יוצא לעיתונאים ומכריז כי אחיו היה אלוף.

==פרסים==
הסרט זכה בפרס אוסקר לעריכה הטובה ביותר ובפרס גלובוס הזהב על הצילום.

קירק דאגלס היה מועמד לפרס אוסקר לשחקן הטוב ביותר.

ארתור קנדי היה מועמד לפרס אוסקר לשחקן המשנה הטוב ביותר.

כן היה הסרט מועמד לפרס אוסקר לפסקול המקורי הטוב ביותר, לפרס אוסקר לצילום הטוב ביותר ולפרס אוסקר לתסריט המעובד הטוב ביותר.

==קישורים חיצוניים==

* 
* [https://www.youtube.com/watch?v=LVDT_Kzis10 קדימון לאלוף 1949], באתר יוטיוב
* [http://www.tcm.turner.com/tcmdb/title/70609/Champion/ אלוף 1949], באתר TCM

קטגוריה:סרטי 1949
קטגוריה:סרטי איגרוף
קטגוריה:סרטי דרמה אמריקאיים
קטגוריה:סרטי קירק דאגלס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים אפלים
קטגוריה:סרטים באנגלית
צלאת אל-וויתר

צלאת אל-וויתר (בערבית: صلاة الوتر) היא תפילה אסלאמית שמתפללים בדרך כלל אחרי תפילת החובה החמישית<ref></ref>.

על פי האסכולה החנפית, אל-וויתר היא אומנם אינה תפילת חובה, אך היא קרובה מאוד לחובה. התפילה הזאת שונה מכל התפילות באסלאם, מפני שהיא מתבצעת במספר אי-זוגי של רכעות, כשהמינימום היא רכעה אחת.

האימאם עלי בן אבי טאלב אמר "וויתר היא אינה חובה כתפילות החובה, אך הנביא היה מתפלל את צלאת אל-וויתר ואומר: הוי אנשי הקוראן! התפללו את תפילת אל-וויתר מפני שאללה הוא אחד, והוא אוהב את אל-וויתר". זה מתקשר גם לעובדה שמבחינה מילולית, משמעות המילה "וויתר" היא "אחד" או "אי-זוגי".

ישנם מוסלמים שנוהגים להתפלל עוד תפילות רשות נוספות לאחר תפילת החובה החמישית, ולכן את אל-וויתר הם מתפללים ממש בסוף הלילה, לפני עלות השחר<ref></ref>.

== הערות שוליים ==

קטגוריה:צלאה
תרמיל פגז מעוטר בדימוי מקומות קדושים בארץ-ישראל

"תרמיל פגז מעוטר בדימוי מקומות קדושים בארץ-ישראל" הוא תרמיל של פגז תותח מעוטר, שנוצר על ידי אברהם בר-אדון באזור שנת 1920. התרמיל נמצא היום באוסף מוזיאון ישראל.
==תיאור==
התרמיל היינו דוגמה ליצירות אמנות שנעשו בבצלאל, בית מדרש לאמנות ולמלאכות-אמנות בתקופת מלחמת העולם הראשונה (1918-1914) ולאחריה, שעשו שימוש בתרמילי פגזים כבסיס ליצירת אמנות. הקומפוזיציה של העבודה מתבססת על שלושה רגיסטרים (רצועות אורך) עיקריים. התחתונה מכילה טקסטים מתוך "חזון אחרית הימים" (מיכה ד: א-ג ). טקסטים אלו כתובים בתשליב אותיות וברצועות של דגמי עיטורים (אורנמנטיקה) צמחית. הרצועה המרכזית מתארת אפריז הנשען על עמודים, כמעין ארקדה. האפריז מכיל מעין מדליונים ובהם תיאורים תנ"כיים וטקסט מברכת משה לבני ישראל לפני מותו (דברים לג: כח-כט). הרגיסטר העליון מכיל שורה אריות האוחזים בעצי תמר. ברקע התיאור מופיעים דימויים של מקומות קדושים בארץ-ישראל, כגון קבר רחל ומבנים אחרים.

התרמיל נרכש על יד מוזיאון ישראל בשנת 2011. הוא הוצג בתצוגה "אברהם אשר בר–אדון ומלאכת דמשק בבצלאל" התקיימה בשנת 2015.

==ראו גם==
*תרמיל פגז מעוטר במזכרת מכיבוש ירושלים

==קישורים חיצוניים==
*[https://www.imj.org.il/he/collections/634651 תרמיל פגז של תותח מעוטר בדימויי מקומות קדושים בארץ-ישראל], באתר מוזיאון ישראל

קטגוריה:בצלאל, בית מדרש לאמנות ולמלאכות-אמנות
קטגוריה:אוסף מוזיאון ישראל
קטגוריה:אמנות יהודית
קטגוריה:יצירות משנת 1920
פרנץ קארינתי

פרנץ קארינתי (בהונגרית: Karinthy Ferenc; בודפשט, 2 ביוני 1921 – בודפשט, 29 בפברואר 1992) היה סופר, מחזאי ודרמטורג יהודי-הונגרי זוכה בפרס קושוט. אביו היה פרידייש קארינתי ובנו במאי התיאטרון מארטון קארינתי.

== ביוגרפיה ==
אביו היה כאמור הסופר פרידייש קארינתי ואמו הרופאה ארנקה בֶּהְם שנרצחה באושוויץ בשואה. אחיו למחצה, המשורר גאבור קארינתי נולד מנישואיו הקודמים של אביו. בין השנים 1941–1946 קארינתי למד באוניברסיטת אטווש לוראנד בבודפשט, שם קיבל תואר דוקטור בבלשנות. בשנת 1947 למד כבעל מלגה בצרפת, בשווייץ ובאיטליה. בשנים 1949-50 עבד כדרמטורג בתיאטרון הלאומי של בודפשט. עבודותיו הופיעו לראשונה בשנות הארבעים. בין השנים 1951–1953 עבד בעיתונים סבד נפ (Szabad Nép) שפירושו "עם חופשי". בשנים 1953–1956 היה דרמטורג בתיאטרון מדאץ' בבודפשט. בין השנים 1957 - 1960 תרגם להונגרית את יצירותיהם של ניקולו מקיאוולי ומולייר וכן את יצירותיהם של סופרים יוונים, אנגלים, איטלקים וגרמנים.

בראשית שנות הארבעים הוא היה המגן האחורי של צוות הכדורמים של ה- FTC, ובשנים 1960 עד 1970 כיהן כנשיא מחלקת השחייה והכדורמים של ה- FTC.<ref></ref> בשנים 1968-69 העביר הרצאות בארצות הברית כפרופסור אורח. בשנים 1972–1976 התארח באגודות כתיבה שונות בארצות הברית, באוסטרליה,ב ברית המועצות ובקובה. בשנת 1978 הוצג בסרט הטלוויזיה "כדור הארץ וסביבתו", שהיה עשוי מסצינות קטנות על חייו, נסיעותיו וחוויותיו.

מספר הצגות בכורה בתיאטרון שנרשמו על שמו במאגר התיאטרון ההונגרי: 148.<ref>2011. június 2-i lekérdezés</ref>

== פרסים והוקרה ==
* פרס באומגארטן (1949)
* פרס אטילה יוז'ף (1950, 1954, 1974)
* פרס קושוט (1955)
* למען הונגריה הסוציאליסטית (1981)
* טבעת הקארינתי (1987)
* מסדר הדגל של הרפובליקה של הונגריה (1991)

== כתביו ==

== לקריאה נוספת ==
* מי ומי בספרות ההונגרית Ki kicsoda a magyar irodalomban? Tárogató Könyvek 
* הודעת אבל OSZK gyászjelentések
* Szalay Károly: Karinthy Ferenc alkotásai és vallomásai tükrében; Szépirodalmi, Bp., 1979 (Arcok és vallomások)
* [https://mek.oszk.hu/00000/00019/html/k/i006264.htm סופרים הונגרים בני זמננו] Kortárs magyar írók, 1945-1997
* [https://oszmi.hu/index.php?option=com_content&view=article&id=221&Itemid=764 ארכיב התיאטראות] Színházi adattár. Országos Színháztörténeti Múzeum és Intézet
* [https://moly.hu/szerzok/karinthy-ferenc דף הנתונים של פרנץ קארינתי] Karinthy Ferenc adatlapja a Molyon
* [https://port.hu/adatlap/szemely/karinthy-ferenc/person-24462 פרנץ קארינתי] Karinthy Ferenc a PORT.hu-n (magyarul)

== קישורים חיצוניים ==

* 

== הערות שוליים ==

קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מתרגמים יהודים הונגרים
קטגוריה:מתרגמים להונגרית
קטגוריה:יהודים זוכי פרס באומגרטן
קטגוריה:יהודים זוכי פרס קושוט
קטגוריה:הונגרים שנולדו ב-1921
קטגוריה:הונגרים שנפטרו ב-1992
ז'וזף פלטו

ז'וזף אנטואן פרידנאן פלטו (בצרפתית: Joseph Antoine Ferdinand Plateau; 14 באוקטובר 1801 – 15 בספטמבר 1883) היה פיזיקאי ומתמטיקאי בלגי. הוא היה לאחד החלוצים ביצירת אשליה של תמונות זזות. לצורך כך, יצר דיסקים מסתובבים המציגים ציורים המדמים שלבים שונים של תנועה במקטעים שביניהם חריצים במרווחים קבועים. מכשיר זה, שהמציא בשנת 1832, נקרא פנקיסטיסקופ.

== קורות חייו ==
פלטו נולד בבריסל. אביו, אנטואן פלטו , שנולד בטורנה, היה צייר, שהתמקד בציור פרחים. כבר בגיל שש ידע פלטו הצעיר לקרוא, מיומנות נדירה לילד בזמנו. בבית הספר היסודי גילה עניין בתחום הפיזיקה, מה שמשך אותו להעמיק בנושא בהמשך בלימודים אקדמיים.

ב-27 באוגוסט 1840 נישא לאוגוסטין תרז אמי פאני קלברו, ושנה לאחר מכן נולד להם בן משותף. בתו אליס פלטו נישאה ב-1871 לגוסטב ואן דר מנברו, שהפך בהמשך לעוזרו ולביוגרף הראשון שלו.

פלטו, שהתעניין ברישומי האור על הרשתית, ביצע ניסוי שבו בהה ישירות לשמש במשך 25 שניות. בשלב מאוחר יותר בחייו התעוור, והוא ייחס זאת לאותו ניסוי. עם זאת, ייתכן שסבל מדלקת הענבייה וזו הייתה הסיבה לעיוורונו.

ב-1872 נכלל באקדמיה המלכותית ההולנדית לאמנויות ולמדעים על אף שלא היה הולנדי.

פלטו מת בשנת 1883 בגנט.

== קריירה אקדמית ==
פלטו סיים בשנת 1829 את לימודיו באוניברסיטת לייז' שבלייז', בלגיה, מטעמה קיבל תואר דוקטור במדעי הפיזיקה והמתמטיקה.

ב-1827 החל לשמש מורה למתמטיקה במכינה מדעית ללימודים אקדמיים (Atheneum) בבריסל. ב-1835 מונה לפרופסור לפיזיקה ולפיזיקה שימושית באוניברסיטת גנט.

== מחקר ==
=== אופטיקה ===
דוגמת [[פנקיסטיסקופ המציגה תנועת נחש שיצר פלטו ב-1833]]
ב-1829 הגיש את עבודת הדוקטורט שלו למנחה שלו אדולף קטלה. העבודה הייתה באורך 27 עמודים בלבד, אבל כללה מספר אבחנות ומסקנות חשובות. היא כללה את תוצאותיו הראושונת במחקר על השפעת צבעים על הרשתית (אורך, עוצמה וצבע), מחקרו המתמטי על ההצטלבות (מקום גאומטרי) של עקומות סובבות (הוא קרא לכך דיסקים אנורתוסקופיים). ב-1832 המציא פלטו מכשיר סטרובוסקופ מוקדם, שנקרא פנקיסטיסקופ, המכשיר הראשון שיצר אשליה של תמונות נעות. המכשיר כלל שני דיסקים, האחד בעל חלונות קטנים מעוגלים במרווחים קבועים, והשני כולל רצף של תמונות. כששני הדיסקים הסתובבו אחד גבי השני במהירות המתאימה, נוצר סנכרון של החלונות והתמונות, שיצא אפקט של אנימציה. תצוגה סטרובוסקופית זו של תמונות, שיצרה אשליה של תמונות, הייתה שלב חשוב בהתפתחות הקולנוע.

=== בעיית פלטו ===
פלטו חקר גם את תופעת הנימיות ומתח פנים. הבעיה המתמטית של קיום משטח מינימלי עם גבול נתון, נקראת על שמו "בעיית פלטו", על אף שז'וזף-לואי לגראנז' העלה אותה כבר ב-1760. הוא ערך מחקרים נרחבים בבועות סבון, וניסח את חוקי פלטו, שמתארים את המבנים שנוצרים על ידי קרומי סבון בקצף. המחקר שלו היה קשור למשפט הבועה הכפולה.

== בתרבות ==
ב-14 באוקטובר 2019 יצרה גוגל שרבוט (דודל) המנציח את פועלו של פלטו, לרגל מלאת 218 שנה להולדתו. השרבוט הציג דימוי של פנקיסטיסקופ, כאשר בכל פלטפורמה הוצג שרבוט שונה, למשל בגרסת המחשב האישי הוצגה מחבת המטגנת חביתית. זו הייתה הפעם הראשונה בה גוגל הציגה שרבוט שונה בפלטפורמות שונות - גם במחשב האישי, גם במובייל וגם באפליקציה של גוגל.

== קישורים חיצוניים ==

* [https://en.wikisource.org/wiki/Catholic_Encyclopedia_(1913)/Joseph-Antoine_Plateau ז'וזף אנטואן פלטו], באנציקלופדיה הקתולית (1913), באתר ויקיטקסט 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פיזיקאים בלגים
קטגוריה:עיוורים
קטגוריה:עמיתים זרים בחברה המלכותית
קטגוריה:בלגים שנולדו ב-1801
קטגוריה:נפטרים ב-1883
קנה טנאקה

קָנֵה טָנַאקַה (במקור: קָנֵה אוֹטָה; ביפנית: 田中カ ;2 בינואר 1903 - 19 באפריל 2022) הייתה האדם המבוגר ביותר החי בעולם, שגילו אומת בוודאות, והאדם השני במיקומו ברשימת האנשים המבוגרים ביותר שתועדו אי פעם, שגילם ידוע בוודאות, וכן גם האדם האסייתי המבוגר ביותר אי פעם בוודאות שתועד. 

כמו כן, היא הייתה האדם השלישי בלבד עד כה שתועד בהגיעו לגיל 119, לראשונה מאז 1999, עם הגיעה של שרה קנהאוס האמריקאית לגיל זה.

== ביוגרפיה ==

טנאקה נולדה ב-2 בינואר 1903 כצאצא שביעי להורים יפנים בכפר ווג'ירו, מחוז פוקואוקה באי הדרומי קיושו, יפן. טנאקה נולדה כפג בשנותיה האחרונות של תקופת מייג'י ואת חודשיה הראשונים בילתה בבית חולים תוך שהיא ניזונה באמצעות הנקה מהאחיות.

במהלך מלחמת העולם השנייה עבדה בחנות שהתמחתה במכירת שירוקו (מעין קינוח יפני) ונודלס יחד עם בעלה הידאו, בן דוד רחוק שלה, לו נישאה בשנת 1922 כששניהם היו סביב גיל 19. למרות מותו הטרגי של אחד מילדיהם במלחמת העולם השנייה, היא ובעלה הידאו המשיכו לעבוד בחנות, כשבהמשך קנה פרשה מעבודתה בגיל 63. לקנה והידאו היו ארבעה ילדים נוספים ובעקבות המלחמה אימצה ילד חמישי נוסף. בשנות ה-70 ביקרה בארצות הברית, שם יש לה מספר אחייניות ואחיינים.

קנה והידאו היו נשואים עד מות האחרון בשיבה טובה בשנת 1993, אחרי קצת יותר מ-70 שנים של נישואים, כשהידאו וקנה עצמה היו בני 90.

בגיל 103 אובחן אצל טנאקה סרטן המעי הגס, ממנו הצליחה להחלים. בגיל 107, כתב בן נוסף שלה ספר אודותיה, אשר עוסק בחייה ובאריכות ימיה יוצאת הדופן. בספטמבר 2017, בגיל 114, התראיינה לרשת KBC (רשת טלוויזיה יפנית).

ב-9 במרץ 2019 הוכרה על ידי ספר השיאים של גינס כאדם המבוגר ביותר בעולם החי דאז.

ב-2 בינואר 2021 טנאקה הגיעה לגיל 118, והיא האדם השלישי בהיסטוריה שהוכח שהגיע לגיל זה. עד כה רק נשים הגיעו לגיל זה (הגבר הכי מבוגר אי פעם הידוע שתועד הוא ג'ירואמון קימורה היפני גם כן, שהגיע לגיל 116 ב-2013).

ב-10 באפריל 2022, עקפה טנאקה את שרה קנהאוס והפכה לאדם השני המבוגר ביותר בהיסטוריה. היא הלכה לעולמה 9 ימים לאחר מכן, ב-19 באפריל 2022.

==קישורים חיצוניים==

* [https://www.guinnessworldrecords.com/news/2019/3/worlds-oldest-person-confirmed-as-116-year-old-kane-tanaka-from-japan/ קנה טנאקה], בספר השיאים של גינס
* 

== הערות שוליים ==

קטגוריה:יפנים שהגיעו לגיל מאה
קטגוריה:שיאני גינס
קטגוריה:נשים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:ילידות 1903
קטגוריה:נפטרות ב-2022
Beautiful Intentions

Beautiful Intentions (בעברית: כוונות יפות) הוא אלבומה השלישי של הזמרת מלאני סי אשר יצא ב-11 באפריל 2005 על ידי חברת התקליטים העצמאית שלה רד גירל רקורדס. האלבום זכה להצלחה באירופה כאשר הגיע ל-20 העליונים במדינות כמו שווייץ, סקוטלנד וגרמניה ואף הגיע למעמד זהב בגרמניה, שווייץ ואוסטריה ולמעמד פלטינה בפורטוגל.

עם יציאתו נכנס האלבום אל המקום ה-24 במצעד האלבומים הבריטי.<ref></ref>

== סינגלים ==
מתוך האלבום יצאו 3 סינגלים: "Next Best Superstar" אשר שבר שיא בגרמניה כאשר הפך לשיר עם הכי הרבה הורדות דיגיטליות בכל הזמנים במדינה. הסינגל השני מהאלבום היה השיר "Better Alone" אשר יצא בקיץ אותה שנה בבריטניה ומאוחר יותר יצא כסינגל בכל העולם והסינגל השלישי והאחרון היה השיר "First Day of My Life" אשר גם שבר את שיא המכירות הדיגיטליות בגרמניה.

האלבום מכר כ-1.5 מיליון עותקים בכל העולם ובכך שילש את המכירות שלו ביחס לאלבומה הקודם.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מלאני סי
קטגוריה:אלבומים באנגלית
קטגוריה:אלבומים בהוצאה עצמית
דקסיפוס

פובליוס הרניוס דקסיפוס (ביוונית: Δέξιππος, בלטינית: Publius Herennius Dexippus; 210 – 273 לספירה לערך) היה היסטוריון, מדינאי ומצביא יווני.

== חייו ==
דקסיפוס היה כהן בירושה של המשפחה האלאוסיאנית של הקריקס , וכיהן במשרות ארכון בסיליאוס ואפונימוס ארכון באתונה.

כאשר ההרולים פשטו על יוון וכבשו את אתונה (בשנת 267), דקסיפוס הראה אומץ אישי גדול והחיה את רוח הפטריוטיות בקרב בני-ארצו. לכבודו הוקם פסל, שנשמר ממנו בסיסו, עם כיתוב המתעד את שירותיו. ראוי לציון שהכתובת אינה מציינת דבר לגבי הישגיו הצבאיים.

==כתביו==
פוטיוס (קודקס 82) מזכיר שלושה חיבורים היסטוריים של דקסיפוס, שמתוכם נשארו קטעים ניכרים:
# "האירועים לאחר אלכסנדר" (Τὰ μετ᾽ Ἀλέξανδρον), ככל הנראה תקציר של חיבור מאת אריאנוס.
# סקיתיקה (Σκυθικά), היסטוריה של מלחמות רומא עם הגותים (הנקראים "סקיתים" בשפה ארכאיסטית) במאה ה-3.
# כרוניקה היסטוריה (Χρονικὴ ἱστορία) ב-12 ספרים, שככל הנראה מכסים אלף שנים עד לשלטונו של הקיסר קלאודיוס השני גותיקוס (בשנת 270).

את ה"כרוניקה" המשיך אונאפיוס מסרדיס (עד לשנת 404), הפותח את החיבור ההיסטורי שלו עצמו בביקורת על קודמו. נראה כי ה"כרוניקה" היא המקור העיקרי של ההיסטוריה אוגוסטה בין השנים 238–270, אך פרנסואה פשו (François Paschoud) הראה כי מחברה של ההיסטוריה אוגוסטה לפעמים מייחס חומר לדקסיפוס באופן שגוי, ולכן יש להשתמש בראייה זו בזהירות.

פוטיוס מדבר בהערכה רבה על הסגנון של דקסיפוס, אותו הוא מכנה תוקידידס שני.

== קישורים חיצוניים ==
* [https://archive.org/stream/historicigraecim01dinduoft#page/164/mode/2up פרגמנטים של דקסיפוס], ב"היסטוריונים יוונים קטנים" של דינדורף (1870) 
* 

==הערות שוליים==

קטגוריה:היסטוריונים מן העת העתיקה
קטגוריה:אנשי דת
קטגוריה:מחברים כותבי יוונית
קטגוריה:ילידי 210
קטגוריה:נפטרים ב-273
אייסאפ פרג

דארולד דורארד בראון פרגוסון ג'וניור (באנגלית: ; נולד ב-20 באוקטובר 1988), ידוע בשם הבמה אייסאפ פרג (מעוצב כ-A$AP Ferg), הוא ראפר אמריקאי. פרגוסון הוא חבר בקולקטיב ההיפ הופ אייסאפ מוב, ממנה אימץ את שם הבמה שלו.

== קריירה ==
ב-2012 יצא המיקסטייפ הראשון של ההרכב אייסאפ מוב, Lords Never Worry. האלבום קיבל ביקורות שליליות ברובן.<ref></ref>

ב-2013 הוציא את אלבום הבכורה שלו, Trap Lord. האלבום הגיע בשיאו למקום ה-4 במצעד אלבומי ה-R&B/היפ-הופ וזכה במעמד "אלבום זהב" מטעם איגוד תעשיית ההקלטות האמריקאי.<ref></ref>

באפריל 2016 הוציא את אלבומו השני, Always Strive and Prosper. האלבום זכה לתשבחות רבות.<ref></ref>

באוקטובר 2016 יצא אלבום הבכורה של אייסאפ מוב, Cozy Tapes Vol. 1: Friends. האלבום הגיע למקום ה-13 במצעד בילבורד 200 וזכה להצלחה רבה.<ref></ref> ב-2017 הוציאו את אלבומם השני, Cozy Tapes Vol. 2: Too Cozy.<ref></ref> בשנת 2021 ביצע הופעת משחק בעונה השנייה של סדרת הפשע "הסנדק של הארלם" בתור רג'י.

== דיסקוגרפיה ==
=== אלבומי אולפן ===
* 2013: Trap Lord
* 2016: Always Strive and Prosper

=== מיקסטייפים ===
* 2014: Ferg Forever
* 2017: Still Striving

=== מיני-אלבומים ===
* 2019: Floor Seats

== פרסים ומועמדויות ==
{| class="wikitable"
!שנה
!טקס
!קטגוריה
!תוצאה
|-
| rowspan="2" |2013
| rowspan="2" |פרסי ה-BET
|רוקי השנה
|
|-
|במאי הווידאו קליפים של השנה
|
|}

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1988
חטאת פנימית

חטאת פנימית הוא קורבן חטאת, שדמו נזרק בתוך בניין בית המקדש, ולא על המזבח החיצון כשאר הקרבנות. ישנם מספר קרבנות המוגדרים כחטאת פנימית – שניים מהם קרבים מדי שנה ביום הכיפורים, והאחרים תלויים בחטא. המשותף לכולם הוא שיש בהם ממד ציבורי.

בשונה מכל החטאות, שנאכלות לכהנים עד חצות הלילה שאחרי יום הקרבתן, החטאת הפנימית אינה נאכלת אלא נשרפת בבית הדשן, שנמצא מחוץ לחומת ירושלים, ואליו מוציאים את שאריות האפר מהמזבח. דין זה מבוסס על הפסוק: "וְכָל חַטָּאת אֲשֶׁר יוּבָא מִדָּמָהּ אֶל אֹהֶל מוֹעֵד לְכַפֵּר בַּקֹּדֶשׁ לֹא תֵאָכֵל בָּאֵשׁ תִּשָּׂרֵף" (ויקרא ו, כג).

==קרבנות יום הכיפורים==
ביום הכיפורים יש להביא שני קרבנות שדמם נזרק בפנים:
* פר יום הכיפורים – זהו פר שנועד לכפר על הכהן הגדול ועל הכהנים, ונקנה מכספו הפרטי של הכהן הגדול. הכהן סומך את ידיו על הפר פעם אחת ומתוודה על חטאיו האישיים, ופעם נוספת כדי להתוודות על חטאות כל הכהנים. לאחר הווידוי השני, הכהן שוחט את הפר, נכנס לקודש הקדשים ומזה את דמו בין בדי הארון – פעם אחת למטה ושבע למעלה.
* שעיר החטאת – לכהן הגדול מובאים שני שעירים והוא מטיל עליהם גורלות – על אחד כתוב לשם ועל השני לעזאזל. על השעיר שיוצא לה' הוא קושר לשון של זהורית כנגד בית שחיטתו, ועל השני בין קרניו. הכהן שוחט את שעיר החטאת, ומזה את דמו כמו את דם הפר – בין בדי הארון, אחת למעלה ושבע למטה.
לאחר מכן חוזר הכהן אל ההיכל, ומזה מדם הפר על הפרוכת שבין הקודש לקודש הקדשים – אחת למעלה ושבע למטה, וחוזר ומזה כך גם מדם השעיר. לאחר מכן הוא מערב את הדם של שני הקרבנות ונותן על קרנות מזבח הקטורת, לקיים את הפסוק "וְכִפֶּר אַהֲרֹן עַל קַרְנֹתָיו אַחַת בַּשָּׁנָה מִדַּם חַטַּאת הַכִּפֻּרִים" (שמות ל, י). את שיירי הדם הוא שופך על היסוד המערבי של מזבח העולה. בניגוד לכל המתנות שבתוך המקדש, שאם חיסר אחת מהן צריך לחזור ולעשותה, שפיכת שיירי הדם אינה מעכבת בדיעבד.

את חלבי הפר והשעיר מקריבים על מזבח העולה כדין שאר קרבנות חטאת. את שאר הבשר, העור והעצמות נושאים במוטות ושורפים מחוץ לחומת העזרה.

==קרבנות הבאים על חטא==
* פר הכהן המשיח – כאשר הכהן הגדול מורה לעצמו הוראה שגויה וחוטא, הוא אינו מביא קרבן חטאת כמו אדם פשוט (כבשה או שעירה), אלא פר. לאחר שחיטת הפר, הכהן מזה עליו שבע פעמים על הפרוכת שמבדילה בין הקדש לבין קדש הקדשים, ונותן מדמו על מזבח הזהב. את שיירי הדם הוא שופך על היסוד המערבי של מזבח העולה, ובניגוד למתנות הפנימיות – שפיכת הדם אינה מעכבת.
* פר העלם דבר של ציבור – כאשר הסנהדרין מורים הוראה שגויה, ובעקבות כך חוטא כל הציבור, עליהם להביא פר לחטאת. עבודתו זהה לפר הכהן הגדול – הזאות על הפרוכת ועל מזבח הזהב, ושפיכה על יסוד מזבח העולה שאינה מעכבת בדיעבד.
* שעירי עבודה זרה – כאשר כל העדה חוטאת בעבודה זרה עליה להביא פר לעולה ושעיר לחטאת. במסכת הוריות למדים חכמים שעבודתו של השעיר הזה זהה לעבודת הפר, ומכניסים את דמו לתוך המקדש. אף שזה לא אמור בפירוש בכתוב.

כמו את קרבנות יום הכיפורים, גם את חלבי הקרבנות האלו מקריבים, ואת שאר החלקים נושאים אל מחוץ לעזרה ושורפים אותם שם – ועל כן מכנה אותם המשנה "פרים הנשרפים ושעירים הנשרפים".

==הערות שוליים==

קטגוריה:קורבן חטאת
הוועדה המיוחדת למיגור הפשיעה במגזר הערבי

הוועדה המיוחדת למיגור הפשיעה במגזר הערבי היא ועדה מיוחדת במסגרת הכנסת העשרים ושלוש, שהוקמה ב-23 במרץ 2020, ומטרתה לבחון לפקח ולסייע במיגור ארגוני הפשיעה הפועלים בחברה הערבית בישראל. הוועדה הוקמה בדרישת הרשימה המשותפת, כדי לסייע לציבור ולחברה הערבית בישראל במיגור ארגוני הפשיעה הפועלים בקרבה. הוועדה המסדרת הביאה את ההצבעה להקמתה של הוועדה למליאת הכנסת ביום 25 במרץ 2020, וזאת אישרה אותה ברוב של 53 מצביעי בעד לעומת 0 נמנעים ומצביעי נגד.

בראש הוועדה עומד ח"כ מנסור עבאס מטעם סיעת הרשימה המשותפת (רע"ם), עם היבחרו אמר: "ברכות לכל חברי הוועדה המיוחדת למיגור הפשיעה והאלימות. אני מאחל לכולנו הצלחה במשימה הקדושה שנטלנו על עצמנו. אני מודע לשם של הוועדה 'מיגור הפשיעה והאלימות בחברה הערבית', אך אני אדאג ואפעל שתרומת הוועדה תגיע לכלל החברה בישראל ולכל האזרחים. קדושת החיים כבוד האדם וחירותו וזכויותיו יהיו נר לרגלינו בעבודת הוועדה. ערך חיי אדם הוא הערך העליון, ואין הבדל בין בני אדם - כולם שווים ערבים ויהודים כאחד".

במהלך קיומה של הוועדה כוועדה מיוחדת טרם כינוס וועדות הכנסות הקבועות השתתפו בה 10 חברים: מנסור עבאס, אימאן ח'טיב-יאסין, היבה יזבק (הרשימה המשותפת -3), רם בן ברק, ע'דיר כמאל מריח, אנדריי קוז'ינוב (יש עתיד – תל"ם -3); ישראל אייכלר (יהדות התורה-1); חמד עמאר (1 - ישראל ביתנו); מתן כהנא (ימינה -1); משה ארבל (ש"ס -1).

עם כינוסן של וועדות הכנסת הקבועות השתנה מספר החברים בוועדה ל-8, אך תפקיד היו"ר נשאר בידי מנסור עבאס. שאר חברי הוועדה הם עוזי דיין, אבי דיכטר ומיכל שיר מהליכוד, תהלה פרידמן מסיעת כחול לבן, אופיר סופר מסיעת ימינה, אחמד טיבי ואנטאנס שחאדה מהרשימה המשותפת ואליהו חסיד מיהדות התורה.

== ראשי הוועדה==
{| class="wikitable"
!שם
!תמונה
!שנות פעילות
!מפלגה
|-
| מנסור עבאס || מרץ 2020 - 2021
|| רע"ם
|}

== ראו גם ==
* הועדה המיוחדת לענייני החברה הערבית

==קישורים חיצוניים==
* [https://main.knesset.gov.il/Activity/committees/ArabSectorCrime/Pages/default.aspx.aspx הוועדה המיוחדת למיגור הפשיעה בחברה הערבית], באתר הכנסת
*שידורי וידאו של [https://www.knesset.tv/committees/violence-in-the-arab-sector/video/22002/ הוועדה המיוחדת למיגור הפשיעה במגזר הערבי], באתר [https://www.knesset.tv/ ערוץ הכנסת]
==הערות שוליים==

קטגוריה:הכנסת העשרים ושלוש
קטגוריה:ועדות הכנסת
קטגוריה:ערביי ישראל
קטגוריה:פשע בישראל
רישה טירמן

רישה טירמן (10 במרץ 1921 – 24 בספטמבר 2009) הייתה מפיקה ועורכת ישראלית.

== ביוגרפיה ==
רישה טירמן נולדה ב-1921 בוורשה בירת פולין. בשנת 1970 עלתה לישראל. בעת עלייתה הייתה כבר מפיקת טלוויזיה מנוסה ומוערכת, והיא החלה לעבוד כמפיקה בטלוויזיה הישראלית.

ב-1975 הפיקה את הסדרה "גם אנו שופטים".

ב-1978 יצרה את התוכנית "זהו זה!", שלימים נהפכה לאחת מתוכניות הטלוויזיה המצליחות בישראל. טירמן גם ערכה והפיקה את התוכנית בשנותיה הראשונות<ref></ref>.

ב-1982 יצרה ביחד עם יצחק שאולי את הסדרה "קרובים קרובים". שם הרחוב בו שוכן הבניין בסדרה, "ויטק", מקורו בשמו הפרטי של בעלה של טירמן, שהלך לעולמו מספר חודשים לפני תחילת ההפקה. טירמן ערכה והפיקה את הסדרה עד לסיומה ב-1986. ב-1999 זכתה טירמן בפרס מסך הזהב במסגרת הצדעה ל"קרובים קרובים".

בשנות השמונים, לאחר שנות עבודה רבות כמפיקה בטלוויזיה החינוכית, פרשה לגמלאות.

ב-2004 הייתה טירמן בין האחראים לפרק האיחוד של "קרובים קרובים" ששודר במרץ 2005.

טירמן נפטרה ב-2009, בגיל 88.

== קישורים חיצוניים ==

* , באתר הטלוויזיה החינוכית הישראלית
* [http://www.third-ear.com/Performer/122206711/טירמן+רישה רישה טירמן], באתר האוזן השלישית
* [https://www.youtube.com/watch?v=tS_uhKapeLc הצדעה לקרובים קרובים - טקס מסך הזהב 1999, עם הופעה נדירה של רישה טירמן]

==הערות שוליים==

קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:עורכות ישראליות
קטגוריה:עורכים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2009
קטגוריה:ישראלים שנפטרו ב-2009